อายุ20ปี เป็นผู้ชายครับ รู้สึกว่าพอไม่ได้ช่วยตัวเองมากกว่า3วันจะรู้สึกปวดท้องน้อยตลอด รู้สึกหน่วงๆ พอนั่งหรือนอนจะไม่รู้สึกว่าปวด จะปวดเฉพาะตอนยืนหรือเดิน ยิ่งไม่ได้ช่วยตัวเองจะรู้สึกยิ่งปวดไม่รู้ว่าเกี่ยวมั้ยครับ ลองสังเกตมาหลายครั้งแล้วว่าเวลาไม่ได้ช่วยตัวเองหลายๆวันจะปวดทุกครั้ง แต่พอช่วยตัวเองเสร็จวันต่อมาจะไม่รู้สึกปวดช่วงท้องน้อยเหมือนที่ผ่านมา
สวัสดีค่ะ อาการปวดท้องน้อยหน่วงๆนั้น อาจจะเกิดจาก ภาวะกล้ามเนื้อหรือเส้นเอ็นบริเวณหลังอักเสบหรือตึงตัวจากการใช้งานมากเกินไปหรือมีการใช้งานผิดท่า การมีนิ่วในทางเดินปัสสาวะ ปวดจากภาวะทางกระดูกเช่นกระดูกกดทับเส้นประสาทแต่มักจะปวดมาก มีกล้ามเนื้อที่ขาอ่อนแรงได้ หรือมีกระเพาะปัสสาวะอักเสบ มีลำไส้อักเสบอาจจะเป็นปวดบิดๆได้การช่วยตัวเองในเพศชายนั้นสามารถทำได้อย่างปลอดภัย และไม่น่าทำให้เกิดอาการผิดปกติอะไรตามมา หากไม่ได้ทำอย่างรุนแรง และการไม่ได้ช่วยตัวเองก็ไม่น่าส่งผลทำให้ปวดท้องน้อยเบื้องต้นพักผ่อนให้เพียงพอ งดการยกของหนัก กินยาแก้ปวดเพื่อบรรเทาอาการได้ แต่หากยังปวดมากขึ้นเรื่อยๆ พักหรือกินยาแล้วไม่ดีขึ้น มีปัสสาวะหรืออุจจาระผิดปกติด้วย ควรไปพบแพทย์เพื่อตรวจเพิ่มเติม